PikaluisteluPikaluistelu
**Talviolympialaisissa 1932** Yhdysvaltain Lake Placidissa kilpailtiin miesten **pikaluistelussa** neljällä eri matkalla. Naisten luistelu oli näytöslajina.

Ensimmäisen ja ainoan kerran olympialaisten historiassa kilpailut käytiin nykyistä kaukalopikaluistelua muistuttavalla yhteislähdöllä. Tämä antoi amerikkalaisluistelijoille selkeän etulyöntiaseman, sillä eurooppalaisluistelijat eivät koskaan olleet moisella tyylillä luistelleet. Eurooppalaisluistelijoille menikin vain kaksi mitalia yhdysvaltalaisten ja kanadalaisten kahmiessa loput. Ennakkosuosikki Clas Thunberg jättäytyi kokonaan pois kilpailuista.

Mitalistit
----------

|  |  |  |  |
| --- | --- | --- | --- |
| Matka | **Kultaa** | **Hopeaa** | **Pronssia** |
| 500 m | Yhdysvallat Jack Shea | Norja Bernt Evensen | Kanada Alexander Hurd |
| 1 500 m | Yhdysvallat Jack Shea | Kanada Alexander Hurd | Kanada William Logan |
| 5 000 m | Yhdysvallat Irving Jaffee | Yhdysvallat Edward Murphy | Kanada William Logan |
| 10 000 m | Yhdysvallat Irving Jaffee | Norja Ivar Ballangrud | Kanada Frank Stack |

Osallistujat
------------

Yhteensä 31 miespikaluistelijaa kuudesta maasta kilpaili Lake Placidin pikaluistelussa. Kahdeksan luistelijaa kilpaili kaikilla neljällä matkalla.

Lake Placidin talviolympialaisten pikaluistelijoista nuorin oli 18 vuoden ja 221 päivän ikäisenä kilpaillut kanadalainen Herbert Flack, ja vanhin oli Japania 29 vuoden ja 58 päivän ikäisenä edustanut Tomejo Uruma.

|  |  |
| --- | --- |
| * Japani Japani (4)
* Kanada Kanada (7)
* Norja Norja (6)
 | * Ruotsi Ruotsi (1)
* Suomi Suomi (1)
* Yhdysvallat Yhdysvallat (12)
 |

Tulokset
--------

### 500 m

*Pääartikkeli: Miesten 500 metrin luistelu talviolympialaisissa 1932*

| Sija | Maa | Urheilija | Aika |
| --- | --- | --- | --- |
| Kultaa | Yhdysvallat | Jack Shea | 43,4 |
| Hopeaa | Norja | Bernt Evensen | - |
| Pronssia | Kanada | Alexander Hurd | - |
| 4. | Kanada | Frank Stack | - |
| 5. | Kanada | William Logan | - |
| 6. | Yhdysvallat | John Farrell | - |

  

  

### 1 500 m

*Pääartikkeli: Miesten 1 500 metrin luistelu talviolympialaisissa 1932*

| Sija | Maa | Urheilija | Aika |
| --- | --- | --- | --- |
| Kultaa | Yhdysvallat | Jack Shea | 2.57,5 |
| Hopeaa | Kanada | Alexander Hurd | - |
| Pronssia | Kanada | William Logan | - |
| 4. | Kanada | Frank Stack | - |
| 5. | Yhdysvallat | Raymond Murray | - |
| 6. | Yhdysvallat | Herbert Taylor | - |

  

  

### 5 000 m

*Pääartikkeli: Miesten 5 000 metrin luistelu talviolympialaisissa 1932*

| Sija | Maa | Urheilija | Aika |
| --- | --- | --- | --- |
| Kultaa | Yhdysvallat | Irving Jaffee | 9.40,8 |
| Hopeaa | Yhdysvallat | Edward Murphy | - |
| Pronssia | Kanada | William Logan | - |
| 4. | Yhdysvallat | Herbert Taylor | - |
| 5. | Norja | Ivar Ballangrud | - |
| 6. | Norja | Bernt Evensen | - |
| 7. | Kanada | Frank Stack | - |
| 8. | Kanada | Harry Smyth | - |

  

  

### 10 000 m

*Pääartikkeli: Miesten 10 000 metrin luistelu talviolympialaisissa 1932*

| Sija | Maa | Urheilija | Aika |
| --- | --- | --- | --- |
| Kultaa | Yhdysvallat | Irving Jaffee | 19.13,6 |
| Hopeaa | Norja | Ivar Ballangrud | - |
| Pronssia | Kanada | Frank Stack | - |
| 4. | Yhdysvallat | Edwin Wedge | - |
| 5. | Yhdysvallat | Valentine Bialas | - |
| 6. | Norja | Bernt Evensen | - |
| 7. | Kanada | Alexander Hurd | - |
| 8. | Yhdysvallat | Edward Schroeder | - |

Mitalitaulukko
--------------

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. | Yhdysvallat Yhdysvallat | 4 | 1 | 0 | 5 |
| 2. | Norja Norja | 0 | 2 | 0 | 2 |
| 3. | Kanada Kanada | 0 | 1 | 4 | 5 |

Naiset (näytöslaji)
-------------------

Naisten pikaluistelu oli Lake Placidissa ensimmäistä kertaa olympiakisojen ohjelmassa, tosin näytöslajina. Naiset kilpailivat 8.–10. helmikuuta 500, 1 000 ja 1 500 metrin matkoilla. Kilpailut käytiin miesten pikaluistelun tapaan yhteislähtöinä. Kilpailijoita oli kymmenen, joista viisi Yhdysvalloista ja viisi Kanadasta. Kilpailupaikka oli aikaisemmin miesten pikaluistelussa käytetty 400 metrin rata olympiastadionilla.

Jokaisella kolmella matkalla käytiin aluksi kaksi alkuerää, joiden kolme parasta selvisivät loppukilpailuun. Vaikka mukana oli vain kahden maan edustajia, tuli kilpailuista kovatasoisia voittoaikojen painuessa virallisten maailmanennätysten tuntumaan ja alle. Yhteislähtömuotoisena käytyjen kilpailujen ajat eivät kuitenkaan kelvanneet viralliseksi ennätyksiksi. Viralliset maailmanennätykset olivat Lake Placidin olympiakisojen aikaan seuraavat:

|  |  |  |  |
| --- | --- | --- | --- |
| **Matka** | **Aika** | **Urheilija** | **Ennätys syntyi** |
| 500 m | 58,7 | Itävalta Liselotte Landbeck | Sveitsi Davos 9. tammikuuta 1932 |
| 1 000 m | 2.03,4 | Puola Zofja Nehringówa | Sveitsi Engelberg 17. tammikuuta 1932 |
| 1 500 m | 3.10,4 | Puola Zofja Nehringówa | Sveitsi Davos 10. tammikuuta 1932 |

Yhdysvaltalaiset naisluistelijat saavuttivat kolmella matkalla kaksi ensimmäistä, yhden toisen ja kaikki kolme kolmatta sijaa. Kanadalaiset voittivat yhden matkan ja sijoittuivat kahdesti toisiksi. Kahdesti kolmen parhaan joukkoon ylsivät yhdysvaltalaiset Elizabeth Dubois ja Kit Klein sekä kanadalainen Jean Wilson, jotka kaikki myös voittivat yhden matkan.

### Palkintosijat

|  |  |  |  |
| --- | --- | --- | --- |
| **Matka** | **1. sija** | **2. sija** | **3. sija** |
| 500 m | Kanada Jean Wilson | Yhdysvallat Elizabeth Dubois | Yhdysvallat Kit Klein |
| 1 000 m | Yhdysvallat Elizabeth Dubois | Kanada Hattie Donaldson | Yhdysvallat Dorothy Franey |
| 1 500 m | Yhdysvallat Kit Klein | Kanada Jean Wilson | Yhdysvallat Helen Bina |

### Tulokset

#### 500 m


| Sija | Maa | Urheilija | Aika |
| --- | --- | --- | --- |
| 1. | Kanada | Jean Wilson | 58,0 |
| 2. | Yhdysvallat | Elizabeth Dubois | - |
| 3. | Yhdysvallat | Kit Klein | - |
| 4. | Kanada | Lela Brooks-Potter | - |
| 5. | Yhdysvallat | Elsie Muller-McLave | - |
| 6. | Yhdysvallat | Helen Bina | - |

**Päivämäärä**: maanantai 8. helmikuuta  

Ensimmäisestä 500 metrin alkuerästä loppukilpailuun etenivät Lela Brooks-Potter (voittoaika 62,4), Elsie Muller-McLave ja Helen Bina. Kanadan Hattie ja Donaldson karsiutuivat. Toisessa alkuerässä Jean Wilson (60,4), Kit Klein ja Elizabeth Dubois selvittivät tiensä loppukilpailuun yhdysvaltalaisen Franeyn ja kanadalaisen Hurdin karsiutuessa.

Loppukilpailussa nopein oli ajan 58,0 luistellut Kanadan Jean Wilson. Hänen jälkeensä maalin tulivat toisena ja kolmantena yhdysvaltalaiset Elizabeth Dubois ja Kit Klein.
  

#### 1 000 m


| Sija | Maa | Urheilija | Aika |
| --- | --- | --- | --- |
| 1. | Yhdysvallat | Elizabeth Dubois | 2.04,0 |
| 2. | Kanada | Hattie Donaldson | - |
| 3. | Yhdysvallat | Dorothy Franey | - |
| 4. | Kanada | Lela Brooks-Potter | - |
| 5. | Kanada | Geraldine Mackie | - |
| 6. | Kanada | Jean Wilson | - |

**Päivämäärä**: tiistai 9. helmikuuta  

Alkueristä ensimmäisessä Brooks-Potter vei voiton ajalla 2.01,2. Loppukilpailuun hänen jälkeensä luistelivat kanadalaiset Geraldine Mackie ja Hattie Donaldson. Neljänneksi sijoittui Yhdysvaltain Bina, ja saman maan Muller-McLave keskeytti. Toisessa alkuerässä Kanadan Wilson oli nopein ajalla 2.06,0. Muut loppukilpailuun selviytyneet olivat yhdysvaltalaiset Dubois ja Dorothy Franey. Kanadan Hurd ja Yhdysvaltain Klein keskeyttivät.

Yhdysvaltalaisista Dubois voitti loppukilpailun ajalla 2.04,0, ja Franey luisteli kolmanneksi. Toiseksi luisteli Kanadan Donaldson.
  

#### 1 500 m


| Sija | Maa | Urheilija | Aika |
| --- | --- | --- | --- |
| 1. | Yhdysvallat | Kit Klein | 3.00,6 |
| 2. | Kanada | Jean Wilson | - |
| 3. | Yhdysvallat | Helen Bina | - |
| 4. | Kanada | Geraldine Mackie | - |
| 5. | Yhdysvallat | Dorothy Franey | - |
| 6. | Kanada | Lela Brooks-Potter | - |

**Päivämäärä**: keskiviikko 10. helmikuuta  

1 500 metrin ensimmäiseen alkuerän ajalla 2.54,0 voittanut Brooks-Potter eteni loppukilpailuun seuranaan Yhdysvaltain Bina ja Kanadan Mackie. Yhdysvaltain Muller-McLave ja Kanadan Donaldson karsiutuivat loppukilpailusta. Toisessa alkuerässä Yhdysvaltain Dubois ja Kanadan Hurd karsiutuivat kanadalaisen Wilsonin viedessä voiton ajalla 2.54,2. Wilsonin kanssa loppukilpailuun etenivät yhdysvaltalaiset Klein ja Franey.

Loppukilpailun voittoaika 3.00,6 oli selvästi alkueriä heikompi. Voittoon luisteli Yhdysvaltain Klein ennen Kanadan Wilsonia. Yhdysvaltain Bina sijoittui kolmanneksi.

Lähteet
-------

* George M. Lattimer: Official Report III Olympic Winter Games Lake Placid 1932 (pdf) (s. 147–150, 204–212, 258-262) *la84foundation.org*. Viitattu 15.2.2011. (englanniksi)
* Speed Skating at the 1932 Lake Placid Winter Games *sports-reference.com*. Sports Reference LLC.  Arkistoitu 1.1.2009. Viitattu 15.2.2011. (englanniksi)
* *Fokus Urheilu 2*, s. 35. Otava, 1970.

### Viitteet

1. ↑  Arponen, Antti O.: *Olympiakisat Ateenasta Atlantaan*, s. 396–397. WSOY, 1996. ISBN 951-0-21072-2.
2. ↑
3. ↑   (Arkistoitu – Internet Archive)
4. ↑
5. 1 2 3   s. 258–262

  

1932 talviolympialaisten kilpailulajit
Jääkiekko | 
Maastohiihto | 
Mäkihyppy | 
Pikaluistelu | 
Rattikelkkailu | 
Taitoluistelu | 
Yhdistetty  

Näytöslajit: *Curling* |
*Koiravaljakkoajo*

PikaluisteluPikaluistelu olympialaisissa
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 |
2006 |
2010 |
2014 |
2018 |
2022